وەپای بەیاننامەیگ ئمڕوو پۆلیس راگەیان، لەدوێای ئەوەگ خەوەر  رەسی حالەت ژەهراویبوین هەس لەناو هاوڵاتیەیل قەزای  حەویجە،  تیم کارکردن دروس کریا وە سەرپەرشتی جیگیر سەرۆک پۆلیس و یاریدەرەگەی ئەرا چەودێریکردن حالەت تەندروسی تویشبویەیل، دیاریکردن ئەو کەسەیلە کەمتەرخەم بوینە، و رێکارەیل یاسایی لە وەرانوەریان گیریەرد، دەسوەجی فەوج تەکتیکی کلکریا و هێزەیل لە قەزای حەویجە جەمەوکریا.
پۆلیس وتیش، وە تەقەلای  کارمەنەیل تەندروسی و هێزەیل ئەمنی  گشت تویشبویەیل لە دویای خاسەوبوینیان خەسخانە وەجی هیشتن، کە شمارەیان رەسیە ٢٦٢ کەس، دیاریکرد سێ کەس دەسگیرکریان لەدویای وەرگردن رەزامەنی دادوەر لێکۆڵەر کە پەیوەنی وە رویداو ژەهراویبوینەگە دیرن.
